“Tashkent Pharma Park” innovatsion ilmiy-ishlab chiqarish farmatsevtika klasterining faoliyatini tashkil etish va moliyalashtirish chora-tadbirlari toʻgʻrisida
(resolution, 2022-09-21)

Oʻzbekiston Respublikasi Prezidentining “Tashkent Pharma Park” innovatsion ilmiy-ishlab chiqarish farmatsevtika klasterini tashkil etish toʻgʻrisida” 2020-yil 28-yanvardagi PQ-4574-son va “Tashkent Pharma Park” innovatsion ilmiy-ishlab chiqarish farmatsevtika klasterini tashkil etishni moliyalashtirishga doir birinchi navbatdagi chora-tadbirlar toʻgʻrisida” 2020-yil 28-apreldagi PQ-4698-son qarorlari ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Tashkent Pharma Park” innovatsion ilmiy-ishlab chiqarish farmatsevtika klasterini tashkil etish toʻgʻrisida” 2020-yil 28-yanvardagi PQ-4574-son qaroriga muvofiq quyidagilar: Toshkent viloyati Zangiota tumanida “Tashkent Pharma Park” innovatsion ilmiy-ishlab chiqarish farmatsevtika klasteri (keyingi oʻrinlarda — Klaster) hamda “Tashkent Pharma Park” innovatsion ilmiy-ishlab chiqarish farmatsevtika klasterini rivojlantirish direksiyasi (keyingi oʻrinlarda — Direksiya) tashkil etilganligi; Direksiya faoliyatini muvofiqlashtirish Oʻzbekiston Respublikasi Sogʻliqni saqlash vazirligi huzuridagi Farmatsevtika tarmogʻini rivojlantirish agentligi (keyingi oʻrinlarda — Agentlik) tomonidan amalga oshirilishi maʼlumot uchun qabul qilinsin. 2. “Tashkent Pharma Park” innovatsion ilmiy-ishlab chiqarish farmatsevtika klasterini rivojlantirish direksiyasi” davlat muassasasi rahbar xodimlari va mutaxassislari mehnatiga haq toʻlashning Yagona tarif setkasi boʻyicha razryadlari 1-ilovaga muvofiq tasdiqlansin. 3. Agentlik: ikki hafta muddatda Direksiya boshqaruv xodimlarining umumiy cheklangan soni 20 nafardan iborat boʻlgan tuzilmasini va Direksiyaning shtatlar jadvalini ishlab chiqsin hamda tasdiqlasin; bir oy muddatda Direksiyani malakali xodimlar bilan taʼminlash va uning samarali faoliyat koʻrsatishi uchun zarur shart-sharoitlar yaratish choralarini koʻrsin, shu jumladan, Direksiyaga asosiy vositalar va moddiy-texnika bazasini shakllantirish uchun zarur mablagʻ ajratsin. 4. Belgilab qoʻyilsinki: Direksiya xodimlariga Vazirlar Mahkamasining 2019-yil 1-avgustdagi 641-son qarori bilan tasdiqlangan Oʻzbekiston Respublikasi Sogʻliqni saqlash vazirligi huzuridagi Farmatsevtika tarmogʻini rivojlantirish agentligi xodimlarini moddiy ragʻbatlantirish tartibi toʻgʻrisidagi nizom talablari tatbiq etiladi; Agentlikka “Tashkent Pharma Park” innovatsion ilmiy-ishlab chiqarish farmatsevtika klasteri (keyingi oʻrinlarda — Klaster) hududida joylashtirilgan investitsiya loyihalarining soni va investitsiyalar hajmiga bogʻliq holda Direksiya boshqaruv xodimlarining umumiy cheklangan soni va ajratilgan mehnatga haq toʻlash fondi doirasida uning tuzilmasi va shtat jadvaliga oʻzgartirish kiritish huquqi beriladi; Klaster hududida tashkil etiladigan loyihalar xalqaro standartlar asosida sifatli hamda belgilangan muddatlarda amalga oshirilishi uchun jalb etilgan konsalting va injiniring xizmatlarini koʻrsatishda ishtirok etadigan xorijiy mutaxassislar hamda maslahatchilarning mehnatiga haq toʻlash Farmatsevtika tarmogʻini qoʻllab-quvvatlash va rivojlantirish jamgʻarmasi (keyingi oʻrinlarda — Jamgʻarma) mablagʻlari hisobidan amalga oshiriladi. 5. Agentlik Jamgʻarma hisobidan Direksiyaga xizmatda foydalanish uchun 1 dona navbatchi yengil avtotransport vositasini xarid qilish va saqlash uchun zarur mablagʻ ajratsin. 6. Vazirlar Mahkamasining “Oʻzbekiston Respublikasi Sogʻliqni saqlash vazirligi huzuridagi Farmatsevtika tarmogʻini rivojlantirish agentligi faoliyatini tashkil etish toʻgʻrisida” 2017-yil 18-dekabrdagi 993-son qaroriga 2-ilovaga muvofiq oʻzgartirish kiritilsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev va Oʻzbekiston Respublikasi Sogʻliqni saqlash vazirligi huzuridagi Farmatsevtika tarmogʻini rivojlantirish agentligi direktori S.X. Kariyev zimmasiga yuklansin. T/r Lavozim nomi Razryad 1. Direktor 15 2. Direktor oʻrinbosari 14 3. Bosh yuriskonsult 12 4. Bosh buxgalter 12 5. Boʻlim boshligʻi 12 6. Bosh mutaxassis 11 7. Yetakchi mutaxassis 10 8. 1-toifali mutaxassis 9 9. Ofis-menejer 6 Oʻzbekiston Respublikasi Vazirlar Mahkamasining “Oʻzbekiston Respublikasi Sogʻliqni saqlash vazirligi huzuridagi Farmatsevtika tarmogʻini rivojlantirish agentligi faoliyatini tashkil etish toʻgʻrisida” 2017-yil 18-dekabrdagi 993-son qaroriga 1-ilovaning matni quyidagi tahrirda bayon qilinsin: Oʻzbekiston Respublikasi Sogʻliqni saqlash vazirligi huzuridagi Farmatsevtika tarmogʻini rivojlantirish agentligi Qoraqalpogʻiston Respublikasi, viloyatlar va Toshkent shahar farmatsevtika tarmogʻini rivojlantirish boʻlinmalari Oʻzbekiston kimyo-farmatsevtika ilmiy-tadqiqot instituti Toshkent vaksina va zardoblar ilmiy-tadqiqot instituti Dori vositalari, tibbiy buyumlar va tibbiy texnika ekspertizasi va standartlashtirish davlat markazi “Tashkent Pharma Park” innovatsion ilmiy-ishlab chiqarish farmatsevtika klasterini rivojlantirish direksiyasi “Sharq tabobati” ilmiy-tadqiqot instituti ”.